Colombo

Colombo (Sinhala: කොළඹ, rumi: Koḷam̆ba, Tamil: கொழும்பு, rumi: Koḻumpu; Arab: كَلَنبُو‎, rumi: Kalanbu) ibu kota pentadbiran dan kehakiman negara pulau Sri Lanka terletak di pesisiran baratnya. Ia mempunyai kependudukan sebanyak 5.6 juta orang paling ramai di sana. Geografi Terletak sebuah tasik Beira di tengah kota berkeluasan 65-hektar (160-ekar) malah dikelilingi banyak terusan. Kota ini terletak di muara sungai Kelani. Iklim Colombo beriklim monsun tropika (kelas Köppen: Am) menghampiri tropika yang memanas sepanjang tahun. Suhu paling tinggi rata-rata 31 °C (87.8 °F) dari Mac hingga April, selepas itu hujan lebat turun sepanjang monsun April-Jun tetapi juga September-November. Musim sejuk pada hujung tahun bersuhu kering dengan purata 22 °C (71.6 °F). Curahan hujan tahunan disukat sekitar 2,500 milimeter (98 in) setahun. Sejarah Ia pernah menarik banyak orang Arab yang berdagang di sana malah menjadi pihak perantara antara kerajaan-kerajaan Singala dengan seluruh dunia. Ibn Battutah pernah melawat kota ini pada abad ke-14. Empayar Portugis mula bertapak di sini selepas rombongan pimpinan Dom Lourenço de Almeida berjaya membuat perjanjian berdagang kayu manis dengan kerajaan Kotte selepas menghadap Raja Parakramabahu VIII (1484–1518) pada 1505 yang membolehkan mereka menubuhkan kubu di pantai sana. Mereka mengusir banyak orang Arab Islam yang menduduki kawasan situ dan mempergunakan banyak hubungan dengan kerabat Raja Parakramabahu sehingga lama-lama berjaya mengambil alih sebahagian besar kerajaan baginda dengan bantuan ketenteraan dari jajahan Goa. Belanda menawan kota ini dengan sokongan kerajaan Kandi selepas menandatangangi perjanjian monopoli dagang dengan Raja Rajasinha II dengan tahun 1638. Galeri Rujukan